Иртәгәһенә бер сәғәткә тигәндәй алдан тороп, йәһәтләп әҙерләнеп, туҡталышҡа киттек. (Әйткәндәй, беҙ күптән яҡындағыға сыҡмайбыҙ, сөнки унан мәктәп яғына бер генә маршрут тороп ҡалды, уларының да һанын ныҡ ҡыҫҡарттылар, эләгеп китеү бөтөнләй мөмкин түгел. Эргәнән Үҙәк баҙар яғына берҙән-бер маршрут, шул яҡта, унан ары уҡыусылар, эшләүселәр бик күп, беҙгә тиклем үк автобус лыҡа тулып килә, икенсеһе ярты сәғәттән генә, уныһы ла тулы була).